
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА 

от Мирослав Митков Янчев – Кмет на Община Златоград

Относно: Даване на съгласие за кандидатстване и участие на Община Златоград като партньор по процедури BG**********-*.**** „Информационни кампании – БИТОВИ ОТПАДЪЦИ“ по Приоритет 2 „Отпадъци“ и BG**********-*.*** „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие“ на Програма „Околна среда“ 2021–2027 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В рамките на Програма „Околна среда“ 2021–2027 г. са обявени процедури чрез подбор на проектни предложения BG**********-*.*** „Информационни кампании – БИТОВИ ОТПАДЪЦИ“ по Приоритет 2 „Отпадъци“ и BG**************-*.*** „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие“. Процедурите осигуряват допълващо финансиране за изпълнение на стратегии по подхода „Водено от общностите местно развитие“ на територии на местни инициативни групи, сред които е МИГ „Кирково – Златоград“.
По Приоритет 2 „Отпадъци“ за територията на МИГ „Кирково – Златоград“ се подготвя проектно предложение „Ангажиране на гражданите за устойчиво управление на битовите отпадъци на територията на МИГ „Кирково – Златоград“.

По Приоритет 3 „Биологично разнообразие“ се подготвя проектно предложение „Опознай, за да опазиш: живото богатство на Кирково и Златоград“.
Водеща организация и по двете проектни предложения ще бъде Сдружение „М********** п***********“, в партньорство с Община Кирково и Община Златоград. Сдружението притежава опит в изпълнението на инициативи за ангажиране на гражданите и опазване на околната среда на територията на МИГ.
Проектът в областта на битовите отпадъци има за цел да повиши обществената информираност и да насърчи устойчиви модели на поведение чрез интегрирана информационна и образователна кампания, обхващаща общинските центрове и малките населени места. Целевите групи включват деца, ученици, младежи, семейства, възрастни хора, местния бизнес и представители на местните общности.
Дейностите, в рамките на проектното предложение, включват: начално и последващо проучване, информационни срещи, образователни инициативи, практически демонстрации и дигитална комуникационна кампания. Ще бъдат популяризирани добри практики за предотвратяване образуването на отпадъци, разделно събиране, повторна употреба и отговорно използване на ресурсите.
Проектът в областта на биологичното разнообразие има за цел да допринесе за опазването и устойчивото управление на биологичното разнообразие на територията на общините Кирково и Златоград чрез активното участие на местните общности, институции, училища и граждански организации. Основният фокус е насочен към съхраняването на ценните природни местообитания и защитените видове, повишаването на обществената осведоменост и изграждането на трайни партньорства за опазване на природното наследство.
Предвиждат се дейности в пет основни направления: проучване и мониторинг на биоразнообразието; възстановяване и подобряване на природни местообитания; образователни и информационни кампании; доброволчески инициативи; разработване на устойчиви модели за управление и популяризиране на природните ресурси. Изпълнението на проекта ще подпомогне развитието на екологичната култура и устойчивия туризъм и ще допринесе за съхраняването на природното наследство на Източните Родопи.

Максималният размер на допустимите разходи за едно проектно предложение и по двете процедури е до 51 129,19 евро. Не се изисква собствено съфинансиране и не се допуска закупуване на дълготрайни активи. Крайният срок за подаване на проектното предложение по процедура BG************-*.*** - Информационни кампании – БИТОВИ ОТПАДЪЦИ е 21 септември 2026 г., 23:59 ч., а по процедура BG************-*.*** - Информационни кампании – БИОЛОГИЧНО РАЗНООБРАЗИЕ - 23.09.2026 г. 23:59 ч.
Реализирането на двата проекта ще подпомогне изпълнението на общинските политики в областта на управлението на отпадъците, опазването на биологичното разнообразие и повишаването на екологичната култура. Съвместното изпълнение на територията на двете общини ще осигури по-широк обхват, единни послания и устойчиво въздействие върху местните общности.
За целите на кандидатстване е необходимо Общински съвет Златоград да даде съгласие за участие на Община Златоград в двете проектни предложения и за партньорството със Сдружение „М******** п**********“ и Община Кирково, както и да упълномощи Кмета на общината да подпише необходимите документи.
Предвид изложеното и на основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация, предлагам Общински съвет  Златоград да приеме следните проекти на решения:


I. РЕШЕНИЕ
На основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация, Общински съвет  Златоград 

РЕШИ:

1.  Дава съгласие Община Златоград да кандидатства и да участва като партньор по проектно предложение „Ангажиране на гражданите за устойчиво управление на битовите отпадъци на територията на М** „К******* – З*******“ по процедура BG************-*.*** „Информационни кампании – БИТОВИ ОТПАДЪЦИ“, Приоритет 2 „Отпадъци“ на Програма „Околна среда“ 2021–2027 г.
2. Дава съгласие проектното предложение по т. 1 да бъде подадено от Сдружение „М*********** п***********“, като водеща организация, в партньорство с Община Кирково и Община Златоград.
3. Упълномощава Кмета на Община Златоград да подпише, от името на Община Златоград, Споразумението за партньорство, както и всички други документи, необходими за кандидатстването, изпълнението и отчитането на проекта.

II. РЕШЕНИЕ
На основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация, Общински съвет – Златоград 

РЕШИ:

1. Дава съгласие Община Златоград да кандидатства и да участва като партньор по проектно предложение „Опознай, за да опазиш: живото богатство на Кирково и Златоград“ по процедура BG**************-*.*** „Информационни кампании – БИОЛОГИЧНО РАЗНООБРАЗИЕ“, Приоритет 3 „Биологично разнообразие“ на Програма „Околна среда“ 2021–2027 г.
2. Дава съгласие проектното предложение по т. 1 да бъде подадено от Сдружение „М******** п********“, като водеща организация, в партньорство с Община Кирково и Община Златоград.
3. Упълномощава Кмета на Община Златоград да подпише, от името на Община Златоград, Споразумението за партньорство, както и всички други документи, необходими за кандидатстването, изпълнението и отчитането на проекта.

С уважение,

МИРОСЛАВ  ЯНЧЕВ

Кмет на Община Златоград

Изготвил:
ЯХ
Съгласували:

ИИ/ЗЦ



В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005.

